Felicity (telesaila)

Felicity estatubatuar telesail dramatikoa izan zen, J.J. Abramsek eta Matt Reevesek The WBrako sortua.

 Sinopsia 

Felicity Kaliforniako Palo Altoko institutuan ikasten duen neska ederra da. Neska lotsatia da, lagun gutxirekin, eta, institutua amaitu ondoren, New Yorkeko Unibertsitatera joatea erabakiko du, bere bizitzan aldaketa bat egiteko, gurasoak aurka egon arren. Unibertsitate honetara joatea erabaki du, hara joango baita Ben ikastera. Beti maiteminduta egon da, baina ezin izan dio aitortu, bera baitzen institutuko mutil ospetsuena.

Nahiz eta hori izan New Yorkera joateko arrazoia, han Noel ezagutzen duenean bere sentimenduak birplanteatzen hasten da. Noel bigarren urteko ikaslea eta Felicityren egoitzako ikasle-kontseilaria da. Lehen egunetan, Julie ezagutuko du, hiri handiaren zurrunbiloan bilduta dagoen beste neska bat. Ikasle-egoitzan, Felicityk logela partekatzen du Meganekin. Hau, gustu gotikoko neska bat da, eta bere bizitza soziala dela eta ia  gelatik pasatzen ez dena. Felicity medikuntza ikasteari ekingo dio, eta han Elena ezagutu zuen. Berehala kongeniatzen dute eta ikaskide bihurtzen dira.

Bestalde, Ben apartamentu batean bizi da Seanekin. Asmatzaile da, eta aberastuko duen ideia baten bila dabil. Hasieran, Felicity Benengana hurbiltzen saiatzen da eta New Yorken egoteko benetako arrazoia bera dela aitortzen dio. Benek uko egin dio, eta, beraz, Felicityk bere bizitzarekin jarraitzea eta Noelekiko adiskidetasunean sakontzea erabaki du, maitasun-harreman bati ekitera ere iritsiz.

Istorioan zehar maitasun egoerak agertuko dira protagonisten artean, baina garrantzitsuena Felicityk, Benek eta Noelek osatutako maitasun triangelua izango da, azken denboraldiko azken kapitulura arte konponduko ez dena.

 Pertsonaiak 
 Keri Russell, Felicity Porter. 
 Scott Speedman, Ben Covington.
 Amy Jo Johnson, Julie Emrick
 Scott Foley, Noel Crane
 Tangi Miller, Elena Tyler
 Mary Elizabeth Winstead, Nina Herpang
 Amanda Foreman, Meghan Rotundi
 Greg Grunberg, Sean Blumberg
 Ian Gómez, Javier Clemente Quintana

 Kanpo estekak 

Kategoria:Ameriketako Estatu Batuetako telesailak
Kategoria:Telesail dramatikoak
Kategoria:The WBko telesailak
Kategoria:New Yorken girotutako telesailak
Kategoria:Ingelesez egindako telesailak
Kategoria:The CWko telesailak